1277.

Godina **1277** (**[[Rimske brojke|MCCLXXVII]]**) bila je redovna godina koja počinje u petak u julijanskom kalendaru (1. januar/siječnja).

## Događaji
### Januar/Siječanj &ndash; Mart/Ožujak
* 21. 1. - Bitka kod Desija: gibelinska porodica Visconti pobeđuje Della Torre i osvaja vlast u Milanu (do 1447). Na čelu Viscontija je nadbiskup Ottone Visconti, gospodar grada do 1295. Njegov prethodnik, Napoleone della Torre provodi preostalih 19 meseci života u kavezu. 

* februar-mart - Mongolsko osvajanje dinastije Sung: yuanski Mongoli osvajaju veći deo sungovskog Guangdonga (Kanton).

* 18. 3. - Karlo I Anžujski je od Marije Antiohijske kupio njena prava na jeruzalemsko kraljevstvo. Karlov dužnosnik Roger od San Severina u junu stiže u Akru.
* 18. 3. - Osude iz 1210-1277: pariski biskup Tempier, kome je ispitivanje naložio papa Ivan XXI, objavio je spisak 219 stavova za osudu, iz astrologije, Aristotelovog učenja itd.
* 19. 3. - Novi vizantijsko-mletački ugovor: Mlečani su dobili dodatne povlastice, i dalje se neće udruživati sa Karlom Anžujskim u eventualnom napadu na Vizantiju.

### April/Travanj &ndash; Jun/Lipanj
* 15. 4. - Bitka kod Elbistana: mamelučki sultan Bajbars je porazio ilhanidske Mongole u Rumskom Sultanatu u Anadoliji. U Kayseri ulazi 23-ćeg bez otpora. 
* april - Vizantijski car Mihajlo VIII, njegov naslednik Andronik i patrijarh potvrđuju pred papinim legatima da su za uniju crkava.
* april? - Sukobi u Ugarskoj: Joakim Pektar (Gutkeled) je poginuo u borbi sa Babonićima u Slavoniji. Erdeljski Saksonci su razorili Đulafehervar, sedište transilvanske biskupije.
* april? - Bitka kod Ngasaunggyana: vojska burmanske Kraljevine Pagan je napala yuanske Mongole na severoistoku dan. Burme - početna prednost, zahvaljujući slonovima, poništena je kada su životinje ranjene. 
* proleće/leto? - Na severoistoku Bugarske, u području dugog mongolskog pustošenja, iz Nogajeve horde, izbija Ivajlov ustanak. Do jeseni su proterali sve pljačkaške mongolske jedinice, a Ivajlo je izvikan za novog cara.

* proleće - Pobunjeni mongolski prinčevi su nakratko zauzeli Karakorum u Mongoliji. U Kini koriste priliku građanskog rata da se pobune protiv mongolske vlasti.

* 1. 5. - Jovan I Duka od Tesalije sazvao crkveni sabor u Neopatrasu, koji je zbog unije anatemisao cara, vaseljenskog patrijarha i papu (u Carigradu odgovaraju istom merom u julu, novi sabor u Neopatrasu u decembru ponavlja anateme).
* 12. 5. - Karamanidski beg Šams al-din Mehmed zauzeo Konyu, postavlja čoveka prozvanog Džimri za sultana, a ovaj njega za vezira. Mehmed propisuje da se u državnim uredima koristi turski jezik umesto arapskog ili persijskog.
* maj - Ugarsko-hrvatski kralj Ladislav IV je proglašen punoletnim, date su mu ovlasti da povrati mir u zemlji. Nije uspješan protiv Gisingovaca preko Dunava.
* 20. 5. - Papa Ivan XXI je umro u Viterbu, šest dana pošto se ne njega srušila tavanica u stanu.

* 30. 6. - Sklopljen je mir između Splita i Trogira. U ovo vrijeme, primorski/hrvatski ban je opet Pavao I. od Bribira, umjesto Nikole Pektra, čiji je brat Joakim Pektar stradao u ratu sa knezom Stjepanom Babonićem.
* 30. 6. - Mamelučki egipatski sultan Baybars je umro u Damasku; nasleđuje ga sin Al-Sa'id Baraka (do 1279).

### Jul/Srpanj &ndash; Septembar/Rujan
* 13. 7. - Izaslanici ugarskog kralja Ladislava su u Beču utanačili savez sa njemačkim kraljem Rudolfom protivu Otokara Češkog; dogovoren brak mlađeg kraljevog brata Andrije i Rudolfove kćeri Klemencije.
* jul? - Mongolski ilhan Abaqa Khan dolazi u Anadoliju i obnavlja prevlast; naređuje ubistvo stanovnika Kayserija i istočnog Ruma.
* jul - Nakon što je ranije tokom godine odvojio mnoge velške vladare od Llywelyna ap Gruffudda, vladara Gwynedda, Edward I od Engleske sada ulazi sa glavnom vojskom, čija su većina južni Velšani - Llywelyn se uskoro predaje.

* 2. 8. - Mu'in al-Din Parwana, seldžučki rumski državnik, pogubljen je po Abaqinom naređenju.

### Oktobar/Listopad &ndash; Decembar/Prosinac
* 26. 10. - Ubijen je gospodar Verone Mastino I della Scala; nasleđuje ga brat Alberto I (do 1301).

* 11. 11. - Sastanak ugarskog kralja Ladislava i njemačkog Rudolfa u Hainburg an der Donau: potvrđen savez protiv Otokara Češkog. Rudolf prima braću Ladislava i Andriju za "posinke".
* studeni - Henrik Gisingovac je ban Slavonije. (?)
* novembar - Ugovor iz Aberconwyja: Llywelynu od Gwynedda ostaje zapad zemlje i titula kneza Velsa; osim severozapada Velsa, ostalo je pod engleskom krunom ili njenim vazalima (Edward dovršava osvajanje nakon ustanka 1282-83).

* 25. 11. - Kardinal Giovanni Gaetano Orsini je izabran u Viterbu za papu pod imenom Nikola III (do 1280), Krunisan je u Rimu 26. decembra. 

* krajem godine - Bitka kod Farsala: poražen je vizantijski napad na Tesaliju. 
* zima? - Bugarski car Konstantin Tih je krenuo na Ivajlovljeve ustanike ali je poražen i ubijen. Ivajlo zatim osvaja utvrđene gradove zemlje, do proleća ostaje Trnovo, sa Konstantinovim naslednikom Mihajlom Asenom II i njegovom nepopularnom majkom Marijom Paleologinom Kantakuzinom.
* ca. decembar - Prva Mongolska invazija Burme: junanski guverner Nasr al-Din zauzima Kaungsin na prevoju Bhamo ali se vraćaju zbog vrućine - sledeća epizoda invazije dolazi 1283.

### Kroz godinu
* Kralj Ladislav daruje Garić zagrebačkom biskupu Timoteju.
* Hronika Martina Opavskog (Martin Poljski), završava se ove godine.
* 50.000 podanika kineske Južne dinastije Song se pred mongolskom najezdom Kublaj Kana sklanjaju na područje današnjeg Macaua.
*  Umro je hafsidski kalif Ifrikije (Tunisa) Muhammad I al-Mustansir; nasleđuje ga sin Yahya II al-Wathiq (do 1279). 

## Rođenja

* 17. 4. - Mihajlo IX Paleolog, bizantski car († 1320)

## Smrti

* april - Joakim Pektar, slavonski ban 
*1. 5. - Stefan I Uroš od Srbije
*20. 5. - Papa Ivan XX (* 1215)
*1. 7. - Baibars, mamelučki sultan Egipta (* 1223)

## Reference

; Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)